# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## *KÉPVISELŐ-TESTÜLETÉNEK*

2022. DECEMBER 12 -EI

RENDKÍVÜLI, NYILVÁNOS ÜLÉSÉRE

**TÁRGY:**

**A PARTNERSÉGI EGYEZTETÉS SZABÁLYAIRÓL SZÓLÓ**

**ÖNKORMÁNYZATI RENDELET FELÜLVIZSGÁLATA**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

**Tisztelt Képviselő-testület!**

A településfejlesztésikoncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Kormányrendelet előírásainak megfelelően önkormányzatunk megalkotta a partnerségi egyeztetés szabályairól szóló 4/2017.(III.14.) önkormányzati rendeletet.

A településfejlesztés és településrendezés jogszabályi előírásai alapján az önkormányzatok meghatározhatták, hogy a jogszabályban előírt, az egyeztetésben kötelezően résztvevőkön kívül mely Partnerekkel kívánják fejlesztési és rendezési terveiket egyeztetni.

2021. július 1-éjétől átalakult a településtervezéssel összefüggő jogszabályok rendszere.

Az egyes településrendezési sajátos jogintézményekről szóló 314/2012.(XI.8.) Kormányrendelet helyét új jogszabály, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 319/2021.(VII.15.) Kormányrendelet (a továbbiakban: Eljr.) vette át.

Az Eljr. alapján a Településterv (TTerv), Településképi rendelet (TKR) és Településképi Arculati Kézikönyv (TAK) készítésének, valamint módosításának egyeztetése a Lechner Tudásközpont által működtetett digitális egyeztető felületen, az E-TÉR-en keresztül történik.

Az egyeztetési folyamat Partnerekre vonatkozó előírásait az Eljr. 65.§-a tartalmazza:

65. § (1) A partner az adott eljárási szakasz szabályai szerint ad véleményt, és biztosít egyeztetési lehetőséget a tervezőnek és az egyeztetésért felelős önkormányzati kapcsolattartónak.

(2) A partner a közösségi érdekre vagy a jogos magánérdekre vonatkozóan ad véleményt, és tesz a módosításra javaslatot. A partner véleménye a véleményezett tervezet tartalmára terjedhet ki, a vélemény és a tervezet között közvetlen összefüggésnek kell lennie. A partner kifogást emelő véleményét indokolással támasztja alá.

(3) A partner véleményének tartalmaznia kell legalább a tervezettel kapcsolatos konkrét tényre, elemre vonatkozó álláspontját, a javasolt módosítást és annak indokolását.

(4) Azt a partnert, aki az egyeztetési eljárás során véleményét határidőn belül nem tölti fel az E-TÉR által biztosított digitális egyeztetőfelületre, vagy feltölti, de a vélemény nem felel meg a (2) és (3) bekezdésben foglalt követelményeknek, az adott eljárási szakaszban kifogást nem emelő véleményezőnek kell tekinteni.

# A településkép védelméről szóló 2016. évi LXXIV. törvény 12.§ (4) bekezdése szerint:

„Az önkormányzat a széles körű társadalmi bevonás és a nyilvánosság biztosítása érdekében, a helyi adottságoknak megfelelően rendeletben állapíthatja meg a településterv, a kézikönyv és a településképi rendelet készítéséhez, módosításához a lakossággal, az érdekképviseleti, civil és gazdálkodó szervezetekkel, a vallási közösségekkel, valamint a település közigazgatási területén működő nemzetiségi önkormányzattal, több nemzetiségi önkormányzat esetén valamennyi nemzetiségi önkormányzattal történő partnerségi egyeztetés részletes szabályait.”

A fentiekre tekintettel új önkormányzati rendelet megalkotására teszek javaslatot.

Balatonmáriafürdő, 2022. 12. 08.

Mestyán Valéria s.k.

címzetes főjegyző

**Balatonmáriafürdő Község Önkormányzata Képviselő-testületének**

**/2022 (...) önkormányzati rendelete**

**a partnerségi egyeztetés szabályairól**

Balatonmáriafürdő Község Önkormányzat Képviselő-testülete a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva, a következőket rendeli el:

**1. A partnerségi egyeztetés esetei, a partnerek köre**

**1. §**

Balatonmáriafürdő Község Önkormányzata helyi partnerségi egyeztetést folytat le:

*a)* Balatonmáriafürdő Község hatályos településfejlesztési koncepciójának, integrált településfejlesztési stratégiájának, településképi arculati kézikönyvének (továbbiakban: kézikönyv), településképi rendeletének, valamint településrendezési eszközeinek - Településszerkezeti Terv és Helyi Építési Szabályzat - módosítása során,

*b)* Balatonmáriafürdő Község fejlesztési tervének és rendezési tervének (továbbiakban együtt: településterv), kézikönyv és településképi rendeletének készítése és módosítása során.

**2. §**

A helyi partnerségi egyeztetésben partnerként részt vehet Balatonmáriafürdő közigazgatási területén

*a)* lakóhellyel, tartózkodási hellyel vagy ingatlantulajdonnal rendelkező természetes személy;

*b)* székhellyel, telephellyel vagy ingatlantulajdonnal rendelkező gazdálkodó szervezet;

*c)* működő érdekképviseleti szerv

*d)* működő civil szervezet

*e)* a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába - a partnerségi egyeztetés megkezdése előtt legalább 30 napnál korábban - a polgármesternél írásban bejelentkező szervezet.

**2. Partnerekkel történő egyeztetés szabályai, tájékoztatásának módja**

**3. §**

(1) Új településterv, új kézikönyv vagy új településképi rendelet készítése esetén lakossági fórum tartása kötelező.

(2) Az elkészült új településterv, kézikönyv, településképi rendelet tervezetéről szóló hirdetmény a lakossági fórum időpontját legalább 8 nappal megelőzően kerül közzétételre Balatonmáriafürdő Község Önkormányzata hivatalos honlapján és a Balatonmáriafürdői Községháza épületében. Az elkészült tervezet megtekinthető a lakossági fórum napján a lakossági fórum helyszínén is.

(3) Településterv, kézikönyv vagy településképi rendelet módosítása esetén a partnerek véleményezési lehetőségét a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm.r.) szerinti E-TÉR-ben történő egyeztetés biztosítja. Az erről szóló hirdetmény legkésőbb az E-TÉR-be történő feltöltéssel egyidejűleg közzétételre kerül Balatonmáriafürdő Község Önkormányzata hivatalos honlapján és Balatonmáriafürdő Községháza épületében.

(4) Az adott véleményezési eljárás során a partnerek minimális tájékoztatási formáját a Korm.r. alapján az 1. melléklet tartalmazza.

**3. A partneri vélemény beküldésének és nyilvántartásának módja**

**4. §**

(1) A partner lakossági fórum tartása esetén a véleményét megadhatja:

*a)* a hirdetmény megjelenésétől számított 15 napon belül elektronikus úton

*aa)* elektronikus levélben a hirdetményben meghatározott e-mail-címre történő megküldéssel, vagy

*ab)* hivatali kapun keresztül a hirdetményben meghatározott címre való feltöltéssel; továbbá

*b)* a hirdetmény megjelenésétől számított 15 napon belül papír alapon

*ba)* postai küldeményben a hirdetményben meghatározott címre küldve, vagy

*bb)* személyesen leadva a Balatonkeresztúri Közös Önkormányzati Hivatalban, valamint

*c)* a lakossági fórumon szóban, amelyről jegyzőkönyv készül.

(2) A partner a véleményét minden esetben a Korm.r. szerinti E-TÉR felületén megadhatja.

**5. §**

A lakossági fórumról készült jegyzőkönyv a lakossági fórumot követő 10 napon belül közzétételre kerül Balatonmáriafürdő Község Önkormányzata hivatalos honlapján.

**6. §**

(1) A partneri véleményeket a Balatonkeresztúri Közös Önkormányzati Hivatal kezeli és összesíti a partnerségi egyeztetés hirdetményben meghatározott határidő lejártát követő 10 munkanapon belül.

(2) Az (1) bekezdés szerint összesített partneri vélemények feltöltésre kerülnek a Korm.r. szerinti E-TÉR egyeztetési felületére, a feltöltéssel a helyi partnerségi egyeztetés lezárásra kerül.

**4. Záró rendelkezések**

**7. §**

Hatályát veszti a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 4/2017. (III.14.) önkormányzati rendelet.

**8. §**

Ez a rendelet a kihirdetését követő napon lép hatályba.

*1. melléklet*

**A partnerek minimális tájékoztatási formája**

|  |  |  |  |  |  |
| --- | --- | --- | --- | --- | --- |
| **terv típusok** | **eljárás típusa** | | **tájékoztatás módja** | **javaslat kérés módja** | **véleményezés módja** |
| **Fejlesztési terv:** - Koncepció; - Stratégia; - Fejlesztési tervlap | készítése | | - hirdetmény: helyben szokásos módon, - önkormányzati honlap - E-TÉR felület | - lakossági fórum; - E-TÉR felület | - lakossági fórum; - E-TÉR felület |
| módosítása | | - E-TÉR felület | - E-TÉR felület |
| **Kézikönyv** | készítése | | - hirdetmény: helyben szokásos módon, - önkormányzati honlap - E-TÉR felület | - lakossági fórum; - E-TÉR felület | - - lakossági fórum; - E-TÉR felület |
| módosítása | | - E-TÉR felület | - E-TÉR felület |
| **Településképi rendelet** | készítése | | - hirdetmény: helyben szokásos módon, - önkormányzati honlap - E-TÉR felület | - lakossági fórum; - E-TÉR felület | - lakossági fórum; - E-TÉR felület |
| módosítása | | - E-TÉR felület | - E-TÉR felület |
| **Rendezési tervek:**  -Helyi Építési Szabályzat;  - Szabályozási Tervek | készítése | általános eljárás | - hirdetmény: helyben szokásos módon, - önkormányzati honlap - E-TÉR felület | - lakossági fórum; - E-TÉR felület | - lakossági fórum; - E-TÉR felület |
| módosítása | - E-TÉR felület | - E-TÉR felület |
| módosítása | speciális egyszerűsített eljárás | - E-TÉR felület | - E-TÉR felület |
| módosítása | speciális rövid eljárás | - E-TÉR felület | - E-TÉR felület |

***Tájékoztatás az előzetes hatásvizsgálat eredményéről***

1. **A jogszabály megalkotásának szükségessége**

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet szabályai alapján kell a partneri egyeztetés szabályait megalkotni.

1. **A rendelet társadalmi, gazdasági és költségvetési hatásai**

Jelentős önkormányzati költségvetési hatással nem járhat.

1. **A rendelet környezeti, és egészségi hatásai**

A rendelet alkotása nem jár környezeti hatással.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A személyi, szervezeti feltételek rendelkezésre állnak.

1. **A rendelet adminisztratív terheit befolyásoló hatásai**

A rendelet az adminisztratív terheken nem változtat.

1. **A jogalkotás elmaradásának várható következményei**

A rendelet megalkotása nélkül nem lehet Településrendezési Eszközöket készíteni, módosítani.